CELEX: 62014CN0238
Language: fi
Date: 2014-05-13 00:00:00
Title: Asia C-238/14: Kanne 13.5.2014 – Euroopan komissio v. Luxemburgin suurherttuakunta

21.7.2014   
            
            
               FI
            
            
               Euroopan unionin virallinen lehti
            
            
               C 235/10
            
         Kanne 13.5.2014 – Euroopan komissio v. Luxemburgin suurherttuakunta
   (Asia C-238/14)
   2014/C 235/14
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: J. Enegren ja D. Martin)
   
      Vastaaja: Luxemburgin suurherttuakunta
   
      Vaatimukset
   
   
               —
            
            
               On todettava, että Luxemburgin suurherttuakunta ei ole noudattanut EAY:n, UNICE:n ja CEEP:n tekemästä määräaikaista työtä koskevasta puitesopimuksesta annetun direktiivin 1999/70/EY (1) liitteessä olevan 5 lausekkeen mukaisia velvoitteitaan, koska se on pitänyt voimassa eräitä näyttämö- ja elokuva-alan tilapäistyölle myönnettyjä poikkeuksia toimenpiteistä, joiden tarkoituksena on estää perättäisten määräaikaisten työsopimusten väärinkäyttö
            
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Pitämällä voimassa eräitä näyttämö- ja elokuva-alan tilapäistyölle myönnettyjä poikkeuksia toimenpiteistä, joiden tarkoituksena on estää perättäisten määräaikaisten työsopimusten väärinkäyttö, Luxemburg on rikkonut puitesopimuksen 5 artiklaa.
   Komissio katsoo, että Luxemburgin lainsäädännössä ei tämän työntekijäryhmän osalta säädetä yhdestäkään objektiivisesta perusteesta, jolla voidaan estää perättäisten määräaikaisten työsopimusten väärinkäyttö, mitä on pidettävä kyseisen puitesopimuksen liitteessä olevan 5 lausekkeen 1 kohdan a alakohdan vastaisena.
   
      (1)  EYVL L 175, s. 43.